هاواچیلیق تاریخینین ان بؤیوک کؤچو ایستانبول‌دا داوام ائدیر.
آتاتورک هاوا لیمانین‌داکی ۴۷ مین ۳۰۰ تن لوازم، بؤیوک بیر عملیاتلا ایستانبول هاوا لیمانینا داشینیر.
دونن ساعت ۰۳.۰۰ده باشلایان داشینمانین یوزده ۹۴و تاماملاندی.
داشینمانین ساعات ۲۳.۵۹دا تامامیله باشا چاتماسی پلانلاشدیریلیر.
تورک هاوا یوللاری مطبوعات مشاورلیگیندن وئریلن آچیقلامادا، داشینمانین پلانلاندیغی شکیل‌ده داوامینا دایر، آتاتورک هاوا لیمانی ایله ایستانبول هاوا لیمانینین بوتون یولچو اوچوشلارینا قاپاتیلدیغی خاطیرلادیلدی.
آچیقلامادا، آتاتورک هاوا لیمانین‌دان یولچو داشییان سون اوچاغین، ایستانبول-سنگاپور سفرینی گرچکلشدیرمک اوچون ساعات ۰۲.۰۰ده هاوالاندیغی قید ائدیلدی.
آچیقلامادا، داشینمانین بو گون ساعت ۱۴.۰۰ده ایستانبول هاوا لیمانین‌دان باشلایاجاغی بیلدیریله‌رک، بونلار قید ائدیلدی:
"داشینما سونراسی ایلک اوچوش دا ایستانبول هاوالیمانی-آنکارا اسن‌بوغا هاوا لیمانی آراسین‌دا ائدیله‌جک تورک هاوا یوللاری اوچوشو اولاجاق. داوامین‌داکی پروسه‌ده ایستانبول هاوا لیمانین‌دان ایجرا اولوناجاق اوچوشلار بللی بیر پلان چرچیوه‌سین‌ده مرحله‌لی اولاراق آرتیریلاجاق".
بؤیوک کؤچ، ۳ آیری بحران مرکزین‌دن تعقیب ائدیلیر.
اؤزل اولاراق گلیشدیریله‌ن پروگراملا؛ آراجلار، یوکلر و ترافیک آنی اولاراق گؤزلمله‌نیر.
